Prof. univ.Dr. CRISTIAN GHEONEA

CAP. 10 - PEDIATRIE - p.212-243 (Latha Ganti, David Lebowitz, Javier Rosario, Ariel Vera: Sinopsis de medicină. Cristina Oana Mărginean, Cătălina Poiană - coordonatorii ediției în limba română, Ediția a 5-a, Editura Hipocrate, București, 2021)

1. Cea mai comună vasculită la copil este:

A. Boala Kawasaki

B. Arterita Takayasu

C. Granulomatoza eosinofilică cu poliangeită (sindromul Churg-Strauss)

D. Purpura Henoch-Schonlein

E. Poliarterita nodoasă

2. La copil, bronșiolita este cauzată în majoritatea cazurilor de:

A. metapneumovirus

B. virusul sincițial respirator

C. virusul gripal

D. virusul paragripal

E. coronavirus

3. Diverticulul Meckel, frecvent rămășiță a ductului vitelin, există ca un buzunar exterior al:

A. Esofagului

B. Stomacului

C. Ileonului

D. Colonului sigmoid

E. Rectului

4. Care dintre următoarele afirmații privind convulsiile febrile simple ale copilului este adevărată?

A. Prezintă crize focale

B. Prezintă convulsii generalizate tonico-clonice

C. Electroencefalograma (EEG) reprezintă standardul pentru diagnosticul de certitudine

D. Prezintă un status postcriză prelungit sau deficit focal

E. Prezintă, de obicei, multiple crize în 24 de ore

5. Boala Hirschsprung este definită ca:

A. Necroza idiopatică a mucoasei și desprinderea celulelor epiteliale

B. Telescoparea intestinului intr-un segment adiacent al intestinului

C. Malrotație a intestinului în timpul dezvoltării fetale

D. Buzunar exterior al ileonului care poate conține țesut ectopic

E. Absența inervației autonome intestinale

6. Care dintre următoarele afirmații privind defectul septal ventricular (DSV) sunt adevărate?

A. Este cel mai frecvent defect cardiac congenital

B. Este cel mai frecvent defect ce apare în sindromul Down

C. Este asimptomatic dacă este mic

D. În lipsa tratamentului, apare sindromul Eisenmerger (ireversibil)

E. ca și complicație prezintă un risc crescut de endocardită

7. Tetralogia Fallot include:

A. Defect septal ventricular (DSV)

B. Hipertrofia ventriculului drept (HVD)

C. Aortă călare pe sept

D. Eșec de formare al valvei tricuspide

E. Obstrucție a ejecției ventriculului drept (VD)

8. Crupul poate avea ca agenți etiologici la copil:

A. virusul sincițial respirator

B. virusul gripal

C. adenovirus

D. Mycoplasma pneumoniae

E. Escherichia coli

9. Tratamentul crupului include:

A. cefalosporine

B. antihistaminice

C. în cazurile ușoare steroizi

D. în cazurile ușoare antileucotriene

E. în cazurile severe epinefrină plus corticosteroizi

10. Tabloul clinic al bronșiolitei la sugar poate include:

A. congestie nazală

B. detresă respiratorie

C. stridor inspirator

D. wheezing

E. expir prelungit

11. Tratamentul bronșiolitei la sugar poate include:

A. Aspirație nazală

B. Umidifierea aerului

C. Hidratare adecvată

D. Antihistaminice

E. Antiemetice

12. Care dintre următoarele afirmații privind detresa respiratorie a nou-născutului sunt adevărate?

A. se manifestă în primele 2 zile după naștere

B. se datorează unui defect al canalului pompei de clor al glandelor exocrine

C. se datorează deficitului de surfactant

D. scade complianța pulmonară

E. crește complianța pulmonară

13. Sindromul de detresă respiratorie al nou-născutului apare la:

A. nou-născuți prematuri între 24 și 37 de săptămâni gestaționale

B. nou-născuți prematuri mai ales înainte de 30 de săptămâni gestaționale

C. nou-născuți la termen

D. nou-născuți după 42 de săptămâni gestaționale

E. nou-născuți postmaturi

14. Icterul neonatal nuclear (Kern) este tipic întâlnit în:

A. incompatibilitatea materno-fetală ABO

B. deficit de glucozo-6-fosfat dehidrogenază (G6PD)

C. sindrom Gilbert

D. sindrom Crigler-Najjar

E. atrezie biliară

15. Care dintre următoarele afirmații privind enurezisul sunt adevărate?

A. apare la toți copiii

B. apare mai frecvent în timpul alimentației

C. este aproape întotdeauna nepatologic

D. desmopresina sau imipramina sunt utilizate în cazurile refractare

E. majoritatea cazurilor se rezolvă până la vârsta de 4 ani

16. Care dintre următoarele afirmații privind tumora Wilms sunt adevărate?

A. este o tumoră benignă

B. este o tumoră malignă

C. are origine renală

D. are origine în ganglionii limfatici

E. apare la copiii cu vârsta mai mică de 4 ani

17. Dintre complicațiile criptorhidiei fac parte:

A. tumora Wilms

B. glomerulonefrita

C. sindromul nefrotic

D. infertilitatea

E. cancerul testicular

18. Care dintre următoarele afirmații privind boala hemoliltică a nou-născutului sunt adevărate?

A. anticorpii anti-Rh cauzează hemoliză severă a eritrocitelor fetale la interacțiunea inițială (prima sarcină)

B. anticorpii anti-Rh cauzează hemoliză severă a eritrocitelor fetale la sarcinile următoare cu feți Rh pozitiv

C. anticorpii anti-Rh cauzează hemoliză severă a eritrocitelor fetale la sarcinile următoare cu feți Rh negativ

D. administrarea de imunoglobulină Rho (D) (RhoGAM) în primele 72 de ore de viață previne dezvoltarea anticorpilor anti-Rh

E. administrarea de imunoglobulină Rho (D) (RhoGAM) protejează sarcinile viitoare

19. Hiperbilirubinemia la nou-născut se poate datora:

A. cauzelor fiziologice (excreție scăzută, eșec al alimentației naturale)

B. hemolizei crescute (incompatibilitate materno-fetală ABO)

C. supraproducției de bilirubină fără hemoliză (hemoragie, transfuzie materno-fetală)

D. unor anomalii hepatice (sindrom Gilbert, sindrom Crigler-Najjar)

E. unor malformații congenitale cardiace (persistența canalului arterial, tetralogia Fallot)

20. Care dintre următoarele permit clasificarea unor convulsii febrile ca și complexe?

A. crize focale

B. convulsii generalizate tonico-clonice

C. durata mai mare de 15 minute

D. multiple crize în 24 de ore

E. status postcriză prelungit sau deficit focal

Răspunsuri:

1. D

2. B

3. C

4. B

5. E

6. ACDE

7. ABCE

8. ABCD

9. CE

10. ABDE

11. ABC

12. ACD

13. AB

14. CDE

15. ACDE

16. BCE

17. DE

18. BDE

19. ABCD

20. ACDE